stanford-oval/wikipedia huggingface dataset:
Hustler (täsmennyssivu)

Hustler voi viitata muun muassa seuraaviin:
Hustler, yhdysvaltalainen pornolehti
Hustler, videopeli vuodelta 1983
B-58 Hustler, yhdysvaltalainen pommikone
Hillman Hustler, automalli
Suurkaupungin hait (engl. The Hustler), yhdysvaltalainen draamaelokuva.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hustler”, voi hakea sivunnimihaulla, laajalla sivunnimihaulla tai tekstihaulla.
Suoarkeologia

Suoarkeologia on arkeologista tutkimusta, joka tutkii erityisesti kosteikkojen tai satunnaisesti veden peittämien alueiden muinaisten ihmisten asutuksen kohteita tai heidän tekemiään esineitä. Kohteita löytyy esimerkiksi vesiperäisistä ympäristöistä, kuten soista, vuorovesialueilta, vesijättömailta, maankohoamisalueilta, joista, järvistä ja merenrannikoilta. Kosteissa ja erityisesti hapettomissa ja happamissa oloissa eloperäiset materiaalit, kuten esimerkiksi puu, nahka, luu, sarvi, köysi, tekstiili, jätteet ja ruumiit, säilyvät hajoamatta jopa tuhansien vuosien ajan.
Suoarkeologia eroaa vedenalaisesta arkeologiasta siten, että se keskittyy pääasiassa järvien pohjasedimenttien, maankohoamisrannikoiden ja sisämaan soiden tutkimiseen. Suokaivauksissa talteen saadut löydöt ovat usein kookkaita ja jopa hämmästyttävän hyvin säilyneitä. Esineiden joutuessa kuivaan ympäristöön niiden hajoaminen lahoamalla ja kuivumisella alkaa, joten ne tulee konservoida kestäviksi. Tutkimuksissa on löytynyt suoruumiita, erilaisia veneitä, suksia, ahkiota, kätköjä, veden peittämiä asuinpaikkoja ja pyyntipaikkoja. Koska kosteikot säilyttävät materiaalit paremmin kuin kuiva ympäristö, on niiden löytömateriaali monipuolisempaa ja rikkaampaa. Löytökontekstin avulla ihmisen toiminnasta saadaan rikkaampi ja monivivahteisempi kuva.
Suoarkeologia eroa vedenalais- eli meriarkeologiasta siinä, ettei siinä työskennellä veden alla.
Säilymisen edellytyksiä

Orgaaninen aines on herkeämättä pieneliöiden, kuten homeen, bakteerien ja virusten, hyökkäyksen kohteena. Myös kemiallinen ympäristö reagoi orgaanisen aineksen kanssa. Näiden seikkojen yhteisvaikutuksen vuoksi maahan jätetyn esineen tai olion kompostoituminen tuhoaa sen varsin lyhyessä aikaa.
Mitä happamampi maa on, sitä nopeammin orgaaninen aines tuhoutuu. Suomen kallioperä koostuu happamista mineraaleista, joten pohjaveden siitä liuottamat aineet happamoittavat myös veden. Suomenlahden eteläpuolella maaperässä on runsaasti kalkkiperäisiä aineita, jotka muuttavat pohjaveden lievästi emäksiseksi. Tämä säilyttää orgaanisen aineksen huomattavasti pitempään. Suomen ainoat säilyneet kivikautiset ruumishautaukset ovat Ahvenanmaalta, jossa kalkkipitoinen maa säilöi luut hyvin.
Vesi syrjäyttää hapen tehokkaasti mutta ei kokonaan. Esimerkiksi puuesineet säilyvät veden alla huomattavan pitkään. Jos puuesine on lisäksi hautautunut mutaan tai turpeeseen, parantaa se säilyvyyttä lisää, koska hapettomuus rajoittaa hajottavien eliöiden toimintaa merkittävästi. Myös lämpötilalla on suuri merkitys. Pysyvä pakastuminen voi säilyttää jopa lihan ja kudoksen tunnistettavana tuhansia vuosia. Siperian mammuttien ruhoja paljastuu jatkuvasti ikiroudan sulaessa jääden kosteaan maahan odottamaan löytäjäänsä.
Suokaivaus

Suokaivauksia tehdään paljolti samoin menetelmin kuin kuivan maan arkeologisia kaivauksia, mutta veden runsaus asettaa joitakin käytännön rajoituksia. Kaivausalue ojitetaan tai kaivetaan vinoksi, jotta pinnalle suotuva vesi voidaan pumpata pois. Kaivausalueella liikkumeksi pehmeän maan tueksi rakennetaan telineitä, siltoja ja alustoja. Esineen rakenteen pehmeneminen voi vaikeuttaa sen talteenottoa, joten maa-aineksen poistamisessa esineen ympäriltä tulee olla varovainen. Hellimpiä menetelmiä on käyttää heikkoa vesisuihkua, jolla esinen huuhdellaan esiin.
Löydökset dokumentoidaan ensin paikallaan ja siirrettäessä otetaan mukaan ympäröivää maata, jotka pakataan laatikkoon. Riippuen esineen hajoamisasteesta, löydöksen jatkotutkimukset voidaan tehdä paikan päällä tai myöhemmin paremmin soveltuvassa ympäristössä. Jos esine on löydettäessä jo hajoamispisteessä, voi kuiviminen tai hapelle altistuminen vahingoittaa sitä lisää. Tällaiset esineet upotetaan heti veteen, johon saatetaan lisätä konservointiaineita ja säilyvyyttä parantavia aineita. Herkästi hajoavien puurakenteiden muoto saadaan säilymään kyllästämällä se jäykistävällä polyetyleeniglykolilla (PEG) ja sitten pakastekuivaamalla ne.
Ihmisen toimintaa tutkittaessa löydettyjen esineiden ajoittaminen on eräs tärkeimpiä toimia. Kaivauksen edistyessä maasta otetaan maanäytteitä, joista tutkitaan radiohiiliajoituksiaa ikää, siitepölytutkimuksiaa ympäristön flooraa. Puuesineistä saatetaan otta kairausnäytteitä dendrikologisia määrityksiä varten.
Suokaivaus > Säilytys

Mikäli esinettä ei voida turvallisesti käsitellä tai säilöä, voidaan se haudata sijoillensa tai siirtää toiseen paikkaan haudattavaksi. Uudelleenhautaaminen on tehokas toimenpide, jos voidaan taata maan koskemattomuus jatkossa ja maan ja pohjaveden laatu hyväksyttäväksi. Esine voi vielä märkään maahan haudattunakin tuhoutua, jos maaperässä on väärä happamuus (pH), siihen imeytyy liikaa happea, se on liian lämmin tai sen kemialliset- ja elektrolyyttiset ominaisuudet vaikuttavat esineeseen.
Esimerkkikohteita > Asuinpaikkoja

Laajempia suomalaisia asuinpaikkoja, joissa on sovellettu suoarkeologisia tutkimusmenetelmiä, ovat esimerkiksi Järvensuon kivi- ja varhaismetallikauden asuinpaikka (Humppila), Silmäkenevan muinaisjärven rannan asuinpaikat (Riihimäki), Suojoen historiallisen ajan tukikohta (Keuruu), Purkajasuon myöhäisneoliittisen kauden kalastuspaikka Kierikissä (Yli-Ii) sekä Hiidenniemen lahden varhaismetallikauden puurakenteet (Kesälahti).
Koillis-Venäjän laajat joki- ja suoympäristöt Siperiaan asti ulottuvalla taigalla ovat otollisia alueita suoarkeologian kannalta. Länsimaissakin huomiota saaneet asuinpaikkojen Shigir, Vis I ja Veretje I kaivaukset ovat tuoneet arkeologiaan elävämmän kuvan mesoliittisen Venäjän kulttuurista. Myöhemmät suokaivaukset Volgan ja Okan jokilaaksoissa ovat lisänneet tietoutta Sungirin, Ienevon, Butovon, Ressetan ja Veretjen kulttuureista. Latvian Sārnaten suoasuinpaikka ja Lubānsjärven asuinpaikat sekä Liettuan Šventoji ovat Baltiassa tärkeitä suokaivauskohteita.
Lounais-Englannissa Somersetin Levelsissa on tutkittu kauan laajaa suoaluetta, jonka orgaanisten aineiden talteenotossa on kehitetty talteenotto-, työskentely- ja säilytystapoja. Yhdysvalloissa paikkoja, joissa suoarkeologiaa dokumentoidaan, ovat esimerkiksi Hokojoen kaivaukset Windoverissa Washingtonin osavaltiossa Yhdysvalloissa, Floridassa ja Biderbostin kaivaus Snoqualmiejoella Washingtonin osavaltiossa.
Esimerkkikohteita > Suoruumiit

Tanskasta turpeennoston yhteydessä löytynyt Tollundin mies oli esiroomalaisella rautakaudella hirtetyn ja suohon upotetun miehen hyvin säilyneen suoruumiin jäännökset. Ruumiin konservointi on onnistunut hyvin, ja se on yleisölle nähtävänä. Suomesta ei aivan yhtä onnekkaita löytöjä tunneta, mutta Isonkyrön Levänluhdan ruumiinosien löydökset ovat kuitenkin mielenkiintoiset. Muinaiseen lampeen haudattuja luita ja pääkalloja on ajoitettu 300–700-luvuille.[lähde? ]
Suoruumiita on tavattu pääasiassa turpeenotossa, ja löytöjä tunnetaan muun muassa Saksasta, Puolasta, Alankomaista, Tanskasta, Ruotsista, Norjasta, Irlannista, Englannista ja Yhdysvalloista. Kuuluisia tapauksia ovat myös Lindow’n mies ja Kennewickin mies, vaikka se löytyikin joesta.[lähde? ]
Esimerkkikohteita > Puuesineitä

Suomessa on pellonraivauksen lapiotöissä löytynyt muinaisia suksia, sauvoja, meloja, veneitä, ahkioita ja muita puusta tai kaarnasta tehtyjä esineitä. Muinaiset veneet ovat usein jääneet lammen tai lahden pohjalle, missä niitä on säilötty talven yli suojassa kuivumiselta ja halkeamiselta. Omistajan unohdettua veneen se on peittynyt mutaan tai sedimentteihin, jotka ovat säilöneet sen vuosisadoiksi. Muinaisia suksia ja reenjalaksia tavattiin säilöä suonsilmäkkeissä kesän ajan kuivumiselta suojassa. Talven tultua ne vedettiin suonsilmästä esiin. Muinaisia ahkioita on tavattu soista samoista syistä kuin veneet. Monet suoesineet on myös kansatieteessä tulkittu suo- tai vesiuhreiksi tärkeän haltijan miellyttämiseksi. Suomen tapaan näitä esineitä on tavattu suolöytöinä myös Venäjällä, Ruotsissa, Norjassa, Englannissa ja Irlannissa, joissa olosuhteet ovat hyvin samanlaisia.
Esimerkkikohteita > Muita esineitä

Suomesta löytyneitä muinaisia puuesineitä tunnetaan satoja, ellei jo tuhansia. Osa niistä on luetteloitu kansatieteellisen osaston kokoelmiin ja osa museoviraston kokoelmiin. Paikallismuseoiden kokoelmissa on lähes poikkeuksetta joitakin muinaisia puuesineitä, jotka paikalliset työmiehet ovat löytäneet töissänsä. Nämä ovat usein päättyneet Museoviraston kansatieteelliselle osastolle. Kuuluisimpia yksittäisiä suolöytöjä ovat esimerkiksi Antrean verkko, Kirkkonummen luutuura, Rovaniemen hirvenpää, Hansonin vene ja Novgorodin tuohikirjeet.[lähde? ]
Aiheesta muualla

Stone Age Bogs (Arkistoitu – Internet Archive), suoarkeologian kohteita.
Heinonen, J. 2005. Mass conservation of waterlogged wood in the field and laboratory. Meddelelser om konservering 2, 14–21.
Marius Iršėnas: Antrophomorphic and zoomorphic Stone Age Art in Lithuania, and its archaeological Cultural Context. Archaeologia Baltica, 2010, nro 13, s. 175–190.  Klaipėda, Liettua:  Klaipėda University. ISSN 1392-5520.  Artikkelin verkkoversio. (pdf) Viitattu 15.10.2012. (englanniksi) (Arkistoitu – Internet Archive)
Saaranen, Elina: Aarteita mudasta – suoarkeologinen tutkimus Suomessa ja maailmalla. 17.3.2003. Turun yliopisto (Pro Gradu, nro 452)
Hidden Dimensions: The Cultural Significance of Wetland Archaeology
Lehti 2007 American Archaeology (Arkistoitu – Internet Archive)
Alken Enge Kalmistopiiri
Silmäkeneva ja suoarkeologia Turun Yliopisto (Arkistoitu – Internet Archive)
Terttu (kukinto)

Tertun kaavio­kuva
Maitohorsman (Epilobium angustifolium) terttuja
Terttu on avoin kukinnon muoto, jolla on pitkä kukintolapa. Terttu voi olla joko kartioterttu, jossa on pitkä ranka ja joka on joskus riippuva, tai tasoterttu, jossa kukinnon yläosa on tasainen. Kukinto on terttu esimerkiksi osalla heinäkasveista, pavuilla, herukoilla ja apiloilla.
Aiheesta muualla

Kuvia tai muita tiedostoja aiheesta Terttu (kukinto) Wikimedia Commonsissa
Hustadin kirkko

Hustadin kirkko voi tarkoittaa seuraavia:
Hustadin kirkko, kirkko Hustadvikan kunnassa Norjassa
Hustadin kirkko, kirkko Inderøyn kunnassa Norjassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hustad Church”, voi hakea sivunnimihaulla, laajalla sivunnimihaulla tai tekstihaulla.
Hurrikaani Dean

| Dean |
| --- | --- |

Nimettiin::  13.8.2007
Alin paine::  24.8.2007
Kuolleita::  40
 .  Reittikartan pallot on väritetty Saffirin–Simpsonin asteikon mukaan. 012345
Aiheesta muualla
  Hurrikaani Dean Commonsissa 
Hurrikaani Dean oli neljäs nimetty myrsky, kolmas hurrikaani ja ensimmäinen 5. luokan hurrikaani vuoden 2007 Atlantin hurrikaanikaudella. Dean oli Kap Verde -tyypin hurrikaani ja voimakkain hurrikaani sitten vuonna 2005 iskeneen hurrikaani Wilman.
Dean kulki länsiluoteista reittiä Karibianmeren yli ohittaen Jamaikan eteläpuolitse 4. luokan hurrikaanina 20. elokuuta. Se iski maihin Jukatanin niemimaalle Meksikossa 21. elokuuta 5. luokan hurrikaanina tuulten puhaltaessa 75 m/s (270 km/h). Ylitettyään Jukatanin Dean iski Veracruzin osavaltioon Meksikossa 2. luokan hurrikaanina tuulten puhaltaessa 45 m/s (160 km/h). Dean surmasi yhteensä ainakin 42 ihmistä ja aiheutti arviolta noin 3,8 miljardin Yhdysvaltain dollarin vahingot.
Dean oli ensimmäinen maihin iskenyt 5. luokan hurrikaani sitten vuonna 1992 iskeneen hurrikaani Andrew'n. Vaikka Dean oli paljon Andrew'ta suurempi myrsky, aiheutti se paljon vähemmän vahinkoja, koska se iski paljon harvemmin asutulle alueelle.
Valmistautuminen

Yhdysvaltain avaruushallinto NASA lyhensi lähestyvän hurrikaani Deanin takia STS-118-tehtävää. NASA määräsi Endeavourin miehistöineen palaamaan Maahan päivää suunniteltua aikaisemmin. Endeavour-avaruussukkula laskeutui Floridaan tiistaina 21. elokuuta kello 19.32 Suomen aikaa.
(UTC).
Valmistautuminen > Öljy-yhtiöt

Öljyfutuurien hinnat nousivat äkkinäisesti 15. elokuuta, kun tutkijat uskoivat hurrikaanin osuvan  öljynporauslauttoihin Karibianmerellä.  20. elokuuta futuurit jälleen laskivat, kun ennustettiin, että Dean ohittaa öljynjalostuslautat.
Huston

Huston voi tarkoittaa:
John Huston, yhdysvaltalainen elokuvaohjaaja, -näyttelijä ja -käsikirjoittaja
Anjelica Huston, yhdysvaltalainen näyttelijä ja Oscar-voittaja
Walter Huston, kanadalaissyntyinen yhdysvaltalainen Oscar-palkittu näyttelijä
Danny Huston, yhdysvaltalainen näyttelijä ja elokuvaohjaaja
Nyjah Huston, yhdysvaltalainen ammattirullalautailija
Jack Huston, brittiläinen näyttelijä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Hugo Strange

| Hugo Strange |
| --- | --- |
 Hugo Strange, yksi Batmanin vanhimmista vastustajista. Brian Bollandin piirros.
Luoja(t):  Bob Kane Bill Finger
Kustantamo:  DC Comics
Ensiesiintyminen:  Detective Comics-lehden numerossa 36 (helmikuu 1940
Henkilötiedot
Oikea nimi:  Hugo Strange
Status:  Hyvin korkeasti koulutettu ja älykäs psykiatri
Pituus:  178 cm
Paino:  77 kg
Ryhmäsidokset:  The Society
Voimat:  huikean älykäs mestarillinen psykologi
Suhteet
Sukulaiset:  Eli Strange (poika)
Hugo Strange on DC Comics -kustantamon sarjakuvissa, erityisesti superroisto Batmaniin keskittyvissä tarinoissa, esiintyvä superrikollinen. Bob Kanen ja Bill Fingerin luoma Strange teki ensiesiintymisensä Detective Comics -lehden numerossa 36 helmikuussa 1940.
Hahmon historia

Hugo Strange esitettiin sarjakuvadebyytissään alun perin tiedemiehenä, jonka rakentama salaperäinen kone loi iltaisin sumuverhon Gotham Cityn ympärille. Sumun turvin Strangen rikollisjoukko ryöväsi kaupungin pankkeja.
Strangella on pakkomielle Batmaniin. Strange on tutkinut Batmania pitkään ja tietää hänen todellisen henkilöllisyytensä. Batman: Arkham Cityssä Strange toimi yhtenä päävihollisista teljeten Arkham Cityä vastustaneen Bruce Waynen vankilaansa. Hugolla on pelissä vakava pakkomielle Batmaniin ja hän käyttää brutaaleja psykiatrisia metodeja vankiensa henkiseen murtamiseen. Joskus hän myös lobotomoi vankejaan, ja jopa Tygerkaartinsa jäseniä. Pelissä hän tekee yhteistyötä Ra’s al Ghulin kanssa.
Strange poistui Batman-sarjakuvista muutaman esiintymisen jälkeen, ja DC Comics antoi ymmärtää hahmon menehtyneen tämän pudottua jyrkänteeltä taistellessaan Batmanin kanssa. Strange teki kuitenkin paluun 1970-luvulla "Strange Apparitions" tarinassa, jossa Strangen paljastettiin selvinneen pudotuksestaan. Strange jätti Gotham Cityn ja matkusti useiksi vuosiksi Eurooppaan, missä hänen rikollinen uransa kukoisti, eikä kukaan haastanut häntä. Tylsissään ja toivoen voivansa kohdata järkensä Batmania vastaan, Strange, joka käyttää nyt tohtori Todhunterin aliasta, avaa yksityisen sairaalan, Graytowers Clinicin, Gothamin rikkaimmille kansalaisille, missä hän pitää heitä lunnaita vastaan ​​ennen kuin muuttaa heidät mielettömiksi hirviöiksi. Strangen saatua selville Batmanin salaisen henkilöllisyyden Rupert Thorne sieppasi hänet ja yritti saada hänet väkisin kertomaan tietonsa hänelle, mutta Strange kieltäytyi kertomasta minkä seurauksena Thorne silminnähden tappoi hänet. Strange alkoi myöhemmin kummitella Thornelle, mikä ajoi hänet hulluuteen. Myöhemmin paljastui, että Strange olikin elossa ja Batman onnistui saamaan hänet kiinni ja toimittamaan Arkhamiin.
Muussa mediassa

Animaatiosarjassa Batman: The Animated Series Hugo Strangea ääninäyttelee Ray Buktenica.
Vuoden 2004 animaatiosarjassa Batman Hugo Strange nähtiin Arkhamin mielisairaalan johtavana psykiatrina. Sarjassa häntä ääninäytteli Frank Gorshin ja myöhemmin Richard Green.
Hugo Strange esiintyi cameo-roolissa Justice League Unlimited -animaatiosarjan jaksossa "The Doomsday Sanction", jossa hänet esitettiin Projekti Kadmusin jäsenenä.
Lyhytanimaatioelokuvassa Batman: Strange Days Hugo Strangea ääninäyttelee Brian George.
Animaatioelokuvassa Batman vs. Two-Face Hugo Strangea ääninäyttelee Jim Ward.
Animaatiosarjassa Young Justice Hugo Strangea ääninäyttelee Adrian Pasdar.
Hugo Strange teki cameo-roolin The Lego Batman Movie animaatioelokuvassa.
Animaatioelokuvassa Batman: Gotham by Gaslight Hugo Strangea ääninäyttelee William Salyers
Televisiosarjassa Gotham Hugo Strangea esitti Bradley Darryl Wong.
Hiippakunta

Rooman piispanistuin (lat. cathedra) Lateraanikirkossa. Rooman piispan virka lukeutuu kristillisen maailman vanhimpiin.
Hiippakunta (lat. dioecesis; alkuperänä m.kreik. διοίκησις, dioíkēsis, ’hallinto’), on kristillisissä kirkoissa piispan johtama hallinnollinen alue. Hiippakunnat ovat kehittyneet Rooman valtakunnassa myöhäisantiikin aikaan käytössä olleista diokeeseista. Roomalaiset diokeesit jaettiin provinsseihin, mutta kirkollisessa hallinnossa provinssi vakiintui laajemmaksi alueelliseksi kokonaisuudeksi, jonka johdossa on metropoliitta tai arkkipiispa. Nykyinen merkitys on vakiintunut katolisessa maailmassa viimeistään 1200-luvulle tultaessa.
Suomessa hiippakuntia on evankelis-luterilaisella, ortodoksisella kirkolla ja katolisella kirkolla. Evankelis-luterilaisia hiippakuntia on yhdeksän ja ortodoksisia hiippakuntia kolme. Helsingin katolinen hiippakunta kattaa koko maan. Ruotsin evankelis-luterilaisessa kirkossa hiippakuntia on 13. Norjan evankelis-luterilaisessa kirkossa on nykyisin 11 hiippakuntaa.
Aiheesta muualla

Kuvia tai muita tiedostoja aiheesta Hiippakunta Wikimedia Commonsissa
Taistelupari

| Taistelupari> Dempsey and Makepeace |
| --- | --- |
 Dempsey & Makepeace videotallenteen kansikuva
Tyyli:  toiminta
Kestoaika:  50
Luoja(t):  Ranald Graham
Pääosissa:  Michael Brandon Glynis Barber Ray Smith Tony Osoba
Alkuperämaa:   Britannia
Alkuperäiskieli:  englanti
Verkko:   ITV  MTV  Nelonen
Esitetty:  11. tammikuuta 1985 – 1. marraskuuta 1986
Tuotantokausia:  3
Jaksoja:  30
Ikäraja:  
Tuotanto
Tuottaja(t):  Nick Elliott, Lynda Ostermeyer, David Leonard, Tony Wharmby, Ranald Graham
Ohjaaja(t):  Tony Wharmby, Baz Taylor, William Brayne, Gerry Mill, Graham Theakston, Roger Tucker ja 7 muuta
Säveltäjä(t):  Alan Parker
Kuvaaja(t):  Mike Humphreys, Geoff Harrison, Tony Mander
Tuotantoyhtiö(t):  Golden Eagle Films London Weekend Television
Aiheesta muualla
IMDb 
Taistelupari (engl. Dempsey & Makepeace) on brittiläinen rikosdraama, jonka pääosissa ovat yhdysvaltalainen poliisi Dempsey ja englantilainen poliisi Makepeace. Sarjaa tuottivat Golden Eagle Productions sekä London Weekend Television (LWT). Sitä esitettiin Englannissa ITV:n verkossa. Sarjaa tehtiin vuosina 1984–1986 kolmen tuotantokauden verran. Sarjan ensimmäinen ja toinen tuotantokausi on julkaistu DVD-muodossa myös Suomessa.
Taistelupari oli aikanaan hyvin suosittu sarja. Se keräsi Britanniassa parhaimmillaan 20 miljoonaa katsojaa ja sitä on esitetty yli 70 maassa.
Rooleissa

Taisteluparin päärooleissa ovat New Yorkista kotoisin oleva NYPD:n komisario James Dempsey (Michael Brandon) ja yläluokkainen ylikonstaapeli Harriet Makepeace (Glynis Barber). Näyttelijät menivät oikeassa elämässä keskenään naimisiin vuonna 1989.
Ray Smith – poliisijohtaja Gordon Spikings
Tony Osoba – konstaapeli Charles Jarvis
Aiheesta muualla

Taistelupari Internet Movie Databasessa (englanniksi)
Epävirallinen sivusto
Taisteluparilla juhlavuosi - "Dempsey ja Makepeace" naimisissa 25 vuotta! Ilta-sanomat
Tamil Eelam

Alue kartalla
Tamil Eelam (tamiliksi தமிழ் ஈழம், Tamiḻ Īḻam) on tamiliseparistien luoma nimitys alueelle, jonka he haluaisivat itsenäistyvän Sri Lankasta omaksi valtiokseen. Alueella on tamilinkielinen enemmistö, kun taas muualla Sri Lankassa enemmistön kieli on sinhala. Tamilitiikerit hallitsivat pitkään osaa alueesta, mutta nykyään koko alue on Sri Lankan hallituksen hallinnassa (katso Sri Lankan sisällissota). Alueen pinta-alaksi on arvioitu 19 509 km2 ja arvioitu väkiluku on vähän yli kolme miljoonaa.[lähde? ]
Aiheesta muualla

Tamil Eelam Homepage (Arkistoitu – Internet Archive)
Tamilnet News site
Tamil Eelam - a De Facto State
Hurrikaani David

| David |
| --- | --- |
 David 30.8. 1979 19:06 UTC
Laantui::  8.9.1979
Alin paine::  924 hPa
Kovin tuuli::  56 m/s
Kuolleita::  2068
Tuhot::  1,54 miljardia USD
 Davidin reitti ja voimakkuus.  Reittikartan pallot on väritetty Saffirin–Simpsonin asteikon mukaan. 012345
Aiheesta muualla
  Hurrikaani David Commonsissa 
Hurrikaani David oli vuoden 1979 neljäs nimetty trooppinen myrsky Atlantin hurrikaanikaudella, ja tuon kauden ensimmäinen trooppinen hirmumyrsky. Saffirin-Simpsonin hurrikaaniasteikolla se luokiteltiin korkeimmalle tasolle viisi. Se surmasi yli kaksituhatta ihmistä reittinsä varrella, suurimman osan Dominikaanisessa tasavallassa.
Hurrikaanin kehitys

Davidiksi kehittynyt säähäiriö havaittiin Kap Verden edustalla 22. elokuuta. Sen kehittyi trooppiseksi matalapaineeksi 26. elokuuta Kap Verden ja Antiellien puolivälissä. 29:nteen päivään mennessä David oli kehittynyt kolmosluokan hurrikaaniksi joka liikkui Dominican yli. Davidin silmä kulki noin 110 km Puerto Ricon eteläpuolelta; saarella saatiin paikoin yli 50 mm sadetta. 30. päivän iltaan mennessä David oli voimistunut vitosluokan hirmumyrskyksi: Rankkasateet pyyhkivät St Croixin ja Puerto Ricon yli. Elokuun viimeisenä päivänä David iski Dominikaaniseen tasavaltaan Santo Domingon länsipuolelle. Se heikkeni tilapäisesti, ylitti Kuuban ja voimistui merelle päästyään uudelleen hurrikaaniluokkaan. Se hipoi Floridan rannikkoa mutta iski maihin pohjoisempana Georgiassa syyskuun 4. päivän iltapäivällä. Mantereelle jouduttuaan David hiipui, kehittyi sitten keskileveysasteiden matalapaineeksi ja jatkoi kulkuaan Yhdysvaltojen koilliosaan.
Tuhot

Dominikaaninen tasavalta kärsi 56 m/s puhaltaneista tuulista, rankkasateista ja tulvista. Useimmat noin kahdestatuhannesta kuolonuhrista kuolivat jokien äkillisen tulvimisen hukuttamina. Tuhansia taloja ja 70% maatalouden sadosta tuhoutui, mikä jätti 200 000 kodittomiksi ja useat nälänhädän vaaraan.
Dominicalla kuoli 56, Puerto Ricolla seitsemän ja Yhdysvalloissa viisi henkeä.
Teletapit

| Teletapit> Teletubbies |
| --- | --- |

Tyyli:  Lastenohjelma
Luoja(t):  Anne Wood Andrew Davenport
Pääosissa:  YLE TV1 ja YLE TV2 jälkiäänitys: Jarmo Koski Ari-Matti Hedman Karoliina Kudjoi Outi Alanen
Alkuperämaa:   Yhdysvallat  Yhdistynyt kuningaskunta
Alkuperäiskieli:  englanti
Verkko:   FOX (2017–)  Yle TV1 (5. syyskuuta 1998 – 30. joulukuuta 2000)  Yle TV2 (7. tammikuuta 2001 – 23. elokuuta 2004)   MTV Juniori (2011–2015)  FOX (2017)  MTV3 (2023)
Esitetty:  Alkuperäinen versio: 31. maaliskuuta 1997 – 16. helmikuuta 2001 Toinen versio: 9. marraskuuta 2015 – 4. marraskuuta 2016
Jaksoja:  425
Ikäraja:  
Aiheesta muualla
Virallinen sivusto
IMDb 
Teletapit (engl. Teletubbies) on brittiläis-yhdysvaltalainen lastenohjelma 1990-luvun jälkipuoliskolta ja 2000-vuosikymmenen alkupuoliskolta sekä vuonna 2011 remasteroituna. Sen pääosassa ovat neljä teletapeiksi kutsuttua eriväristä olentoa: Tiivi-Taavi, Hipsu, Laa-Laa ja Pai. Heillä on vatsassaan televisioruutu ja päässään kullakin erimuotoinen antenni. Teletapit asuvat ja seikkailevat Teletappimaassa, jonka kumpuilevaksi maisemoituja asumuksia peittää vihreä nurmi. Kesäkuussa 2014 BBC ilmoitti ohjelman palaavan ruutuun. Tuolloin tilattiin yhteensä 60 uutta jaksoa. Uutta sarjaa alettiin esittää Suomessa Foxilla 12. elokuuta 2017.